พอดีตาเป็นต่อมลูกหมากโตครับ แล้วทางแพทย์ได้จัดยาให้ทาน... แต่นำถุงยาแจ้งเวลารับประทานหาย ยา Siam (ofloxacin)​200mg. ต้องรับประทานตอนไหนครับ ก่อนหรือหลังอาหาร
สวัสดีค่ะ Ofloxacin (ออฟลอกซาซิน) คือ ยาปฏิชีวนะใช้รักษาโรคติดเชื้อที่อวัยวะต่าง ๆ ของร่างกาย เช่น การติดเชื้อระบบทางเดินปัสสาวะ การติดเชื้อที่ผิวหนังและเนื้อเยื่อ ต่อมลูกหมากอักเสบการรับประทานในผู้ใหญ่ กรณีติดเชื้อระบบทางเดินปัสสาวะ ควรรับประทานยาขนาด 200-400 มิลลิกรัมต่อวัน หากติดเชื้อรุนแรง อาจใช้เป็น 400 มิลลิกรัมวันละ 2 ครั้ง กรณีต่อมลูกหมากอักเสบ รับประทานยาขนาด 200 มิลลิกรัม วันละ 2 ครั้ง เป็นเวลา 28 วัน โดยปริมาณและขนาดของยาขึ้นกับแพทย์ผู้รักษาและจ่ายยาเป็นหลัก โดยควรรับประทานอย่างน้อยหนึ่งชั่วโมงก่อนหรือสองชั่วโมงหลังอาหารค่ะ หากไม่แน่ใจการรับประทานยา ควรกลับไปถามแพทย์หรือเภสัชกรที่จ่ายยามาอีกครั้งจะดีที่สุด